
(Nõusolek)
Euroopa Parlament,
–	võttes arvesse Euroopa Keskpanga 17. detsembri 2025. aasta ettepanekut nimetada ametisse Euroopa Keskpanga järelevalvenõukogu aseesimees (C10-0366/2025),
–	võttes arvesse nõukogu 15. oktoobri 2013. aasta määruse (EL) nr 1024/2013 (millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga)[footnoteRef:1] artikli 26 lõiget 3, [1:  	ELT L 287, 29.10.2013, lk 63, ELI: http://data.europa.eu/eli/reg/2013/1024/oj.] 

–	võttes arvesse Euroopa Parlamendi ja Euroopa Keskpanga institutsioonidevahelist kokkulepet demokraatliku vastutuse ja järelevalve teostamise praktilise korra kohta seoses EKP-le ühtse järelevalvemehhanismi raames antud ülesannete täitmisega[footnoteRef:2], [2:  	ELT L 320, 30.11.2013, lk 1, ELI: http://data.europa.eu/eli/agree_interinstit/2013/1130/oj.] 

–	võttes arvesse oma 14. märtsi 2019. aasta resolutsiooni soolise tasakaalu kohta kandidaatide esitamisel ELi majandus- ja rahandusalastele ametikohtadele[footnoteRef:3], [3:  	ELT C 23, 21.1.2021, lk 105.] 

–	võttes arvesse oma 16. jaanuari 2020. aasta resolutsiooni majandus- ja rahaliidu institutsioonide ja asutuste kohta: huvide konflikti ennetamine pärast avalikus sektoris töötamist[footnoteRef:4], [4:  	ELT C 270, 7.7.2021, lk 113.] 

–	võttes arvesse kodukorra artiklit 135,
–	võttes arvesse majandus- ja rahanduskomisjoni raportit (A10-0008/2026),
A.	arvestades, et nõukogu määruse (EL) nr 1024/2013 artikli 26 lõikes 3 on sätestatud, et Euroopa Keskpank (EKP) esitab järelevalvenõukogu aseesimehe ametisse nimetamist käsitleva ettepaneku heakskiidu saamiseks Euroopa Parlamendile;
B.	arvestades, et järelevalvenõukogu aseesimees valitakse EKP juhatuse liikmete hulgast;
C.	arvestades, et nõukogu määruse (EL) nr 1024/2013 artikli 26 lõikes 2 on sätestatud, et järelevalvenõukogu liikmete ametisse nimetamisel kõnealuse määruse kohaselt järgitakse soolise tasakaalu, kogemuste ja kvalifikatsiooni põhimõtet;
D.	arvestades, et Euroopa Parlament on võtnud kohustuse tagada pangandus- ja finantsteenuste valdkonnas juhtivatel ametikohtadel sooline tasakaal; arvestades, et kõik liidu ja liikmesriikide institutsioonid ja organid peaksid rakendama soolise tasakaalu tagamiseks konkreetseid meetmeid;
E.	arvestades, et vastavalt Euroopa Liidu toimimise lepingu artikli 283 lõikele 2 nimetas Euroopa Ülemkogu 10. detsembril 2020 Frank Eldersoni EKP juhatuse liikmeks kaheksa-aastaseks ametiajaks alates 15. detsembrist 2020[footnoteRef:5]; [5:  	Euroopa Ülemkogu 10. detsembri 2020. aasta otsus (EL) 2020/2049 Euroopa Keskpanga juhatuse liikme ametisse nimetamise kohta (ELT L 420, 14.12.2020, lk 22, ELI: http://data.europa.eu/eli/dec/2020/2049/oj).] 

F.	arvestades, et 22. veebruaril 2021 nimetas nõukogu Frank Eldersoni alates 24. veebruarist 2021 viieks aastaks EKP järelevalvenõukogu aseesimeheks[footnoteRef:6]; [6:  	Nõukogu 22. veebruari 2021. aasta rakendusotsus (EL) 2021/325, millega nimetatakse ametisse Euroopa Keskpanga järelevalvenõukogu aseesimees (ELT L 64, 24.2.2021, lk 6, ELI: http://data.europa.eu/eli/dec_impl/2021/325/oj).] 

G.	arvestades, et 17. detsembri 2025. aasta kirjas esitas EKP Euroopa Parlamendile ettepaneku pikendada Frank Eldersoni ametiaega EKP järelevalvenõukogu aseesimehena teiseks ametiajaks, mille kestus langeb kokku tema ametiaja lõppemisega EKP juhatuse liikmena;
H.	arvestades, et seejärel hindas parlamendi majandus- ja rahanduskomisjon esitatud kandidaadi sobivust, pidades eelkõige silmas nõukogu määruse (EL) nr 1024/2013 artikli 26 lõigetes 2 ja 3 sätestatud nõudeid;
I.	arvestades, et 28. jaanuaril 2026 korraldas majandus- ja rahanduskomisjon esitatud kandidaadi kuulamise, kus kandidaat esines avasõnavõtuga ja vastas seejärel parlamendikomisjoni liikmete küsimustele;
1.	annab nõusoleku Frank Eldersoni nimetamiseks Euroopa Keskpanga järelevalvenõukogu aseesimeheks;
2.	teeb presidendile ülesandeks edastada käesolev otsus nõukogule, komisjonile, Euroopa Keskpangale ning liikmesriikide valitsustele.

